གཉིས།འཛམ་གླིང་ཤར་ནུབ་ཀུན་ལ་ཆེས་མཁོ་བ་ནི་ཕྱི་བརྟན་པ་སྣོད་ཀྱི་འཇིག་རྟེན་དང་ནང་གཡོ་བ་བཅུད་ཀྱི་སེམས་ཅན་བར་དུ་བདེ་སྐྱིད་དང་འཆམ་མཐུན་དེ་རེད།དེ་བཞིན་དུ་ཁོར་ཡུག་བདེ་འཇགས་ཡོང་ཕྱིར་ཁོར་ཡུག་སྲུང་སྐྱོབ་ཡོང་དགོས་པ་ནི་དུས་རབས་ཉེར་གཅིག་པའི་མིའི་འགན་འཁྲི་དང་བསམ་བློ་ཡིན་ལ།དུས་རབས་ཉེར་གཅིག་པའི་ཀྲུང་ཧྭ་མི་དམངས་སྤྱི་མཐུན་རྒྱལ་ཁབ་ཀྱིས་གཏན་ལ་ཕབ་པའི་རྩ་ཁྲིམས་དང་བཅའ་ཁྲིམས་གཉིས་ཆར་མཐུན་པའི་ཁོར་ཡུག་མཛེས་ལྗོངས་ཅན་དུ་གཏོང་བའི་ཡིག་ཆ་དང་ཧ་ཅང་མཐུན་པའི་འོག་ནས།ཁོར་ཡུག་ལ་སླད་སྐྱོན་དང་སྦགས་བཙོག་རབ་དང་རིམ་པ་མང་བོ་ཞིག་སླད་སྐྱོན་ཅན་གྱི་ཁ་བཏགས་དང་འབྲེལ་བ་ཧ་ཅང་ཆེ་བར་དམིགས་ཏེ་དེ་དག་གི་གནོད་པ་འགོག་སྲུང་ཕྱིར་དུ་དགའ་ཡ་བཟོ་གྲྭའི་འགོ་བ་དཔའ་ལུང་བ་ཤེས་རབ་རྒྱ་མཚོས་ཡང་ཡང་བསམ་གཞིགས་དང་ཞིབ་དཔྱོད་བགྱིས་ཏེ་ཁོར་ཡུག་ལ་མཐུན་པའི་ལྷ་དར་གསར་བཟོ་བྱས་པ་དང་།རྒྱུ་སྤུས་སྲིང་བལ་དང་དར་སྐུད་ཟུང་འབྲེལ་བྱས་ཏེ་བཟོས་པ་ཞིག་ཀྱང་ཡིན་པར་མ་ཟད།འབྱུང་བ་རླུང་ལ་ལྷ་དར་དེ་འཐིམ་ན་སྦགས་བཙོག་མེད་ལ།འབྱུང་ལ་ཆུ་ལ་འཐིམ་ན་རུལ་སླད་མེད།འབྱུང་བ་མེ་ལ་འཐིམ་ན་ཐལ་བ་མེད་ལ།འབྱུང་བ་ས་ལ་འཐིམ་ན་སྲ་གཟུགས་མེད་པའི་ལྷ་དར་ཞིག་ཏུ་སེམས།